

**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2015 M. VASARIO 24 D. ĮSAKYMO NR. A1-90 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO PRIEMONIŲ ĮGYVENDINIMO PLANO IR NACIONALINIŲ STEBĖSENOS RODIKLIŲ SKAIČIAVIMO APRAŠO PATVIRTINIMO“ PAKEITIMO**

2019 m. d. Nr.

Vilnius

P a k e i č i u 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo planą, patvirtintą Lietuvos Respublikos socialinės apsaugos ir darbo ministro 2015 m. vasario 24 d. įsakymu Nr. A1-90 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“, ir papildau II skyrių šešioliktuoju skirsniu:

**„ŠEŠIOLIKTASIS SKIRSNIS**

**VEIKSMŲ PROGRAMOS PRIORITETO ĮGYVENDINIMO PRIEMONĖ NR. 08.3.1-ESFA-V-419 „SOCIALINĖS ĮTRAUKTIES DIDINIMAS“**

1. Priemonės aprašymas:

|  |
| --- |
| 1.1. Priemonės įgyvendinimas finansuojamas Europos socialinio fondo lėšomis.  1.2. Įgyvendinant priemonę, prisidedama prie uždavinio „Padidinti labiausiai nutolusių nuo darbo rinkos asmenų integraciją į darbo rinką“ įgyvendinimo.  1.3. Remiamos veiklos:  1.3.1. socialinės integracijos veiklos;  1.3.2. socialinių inovacijų kūrimas ir išbandymas;  1.3.3. savanoriškos veiklos skatinimas;  1.3.4. organizacijų ir specialistų, dirbančių su patiriančiais socialinę riziką, socialinę atskirtį ar socialiai pažeidžiami asmenimis, gebėjimų stiprinimas;  1.3.5. tarpinstitucinis ir tarptautinis bendradarbiavimas;  1.3.6. visuomenės švietimas, siekiant mažinti stigmatizuojantį požiūrį į patiriančius socialinę riziką, socialinę atskirtį ar socialiai pažeidžiamus asmenis;  1.3.7. vertinimai ir tyrimai, leidžiantys vykdyti įrodymais grįstą veiklą;  1.3.8. kitos veiklos, užtikrinančios tikslinės grupės asmenų tvaresnę integraciją.  1.4. Galimi pareiškėjai: Europos socialinio fondo agentūra.  1.5. Galimi partneriai: viešieji ir privatieji juridiniai asmenys. |

2. Priemonės finansavimo forma

|  |
| --- |
| Negrąžinamoji subsidija |

3. Projektų atrankos būdas

|  |
| --- |
| Valstybės projektų planavimas |

4. Atsakinga įgyvendinančioji institucija

|  |
| --- |
| Europos socialinio fondo agentūra |

5. Reikalavimai, taikomi priemonei atskirti nuo kitų Europos Sąjungos ir kitos tarptautinės finansinės paramos finansuojamų programų priemonių

|  |
| --- |
| Papildomi reikalavimai nenustatomi |

6. Priemonės įgyvendinimo stebėsenos rodikliai

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetai | Tarpinė reikšmė  2018 m. gruodžio 31 d. | Galutinė reikšmė  2023 m. gruodžio 31 d. |
| R.S.366 | „Socialiai pažeidžiami asmenys, kurie po dalyvavimo socialinei integracijai skirtose ESF veiklose pradėjo ieškoti darbo, mokytis arba dirbti, įskaitant savarankišką darbą“ | Procentai | - | 40 |
| R.S.367 | „Asmenys virš 54 metų, kurie po dalyvavimo ESF veiklose įgijo kvalifikaciją“ | Procentai | - | 97 |
| R.S.368 | „Asmenys virš 54 metų, kurie po dalyvavimo ESF veiklose dalyvauja savanoriškoje veikloje“ | Procentai | - | 10 |
| P.S.366 | „Socialiai pažeidžiami asmenys, dalyvavę socialinei integracijai skirtose ESF veiklose“ | Skaičius | - | 1 800 |
| P.S.367 | „Asmenys virš 54 metų amžiaus, dalyvavę aktyviam senėjimui skirtose ESF veiklose“ | Skaičius | - | 2 200 |

7. Priemonės finansavimo šaltiniai

(eurais)

|  |  |  |  |  |  |  |
| --- | --- | --- | --- | --- | --- | --- |
| Projektams skiriamas finansavimas | | Kiti projektų finansavimo šaltiniai | | | | |
| Europos Sąjungos struktūrinių fondų lėšos – iki | Nacionalinės lėšos | | | | | |
| Lietuvos Respublikos valstybės biudžeto lėšos – iki | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | |
| 3 916 816 | 3 583 184 | 0 | 0 | 0 | 0 | 0 |
| 2. Veiklos lėšų rezervas ir jam finansuoti skiriamos nacionalinės lėšos | | | | | | |
| 0 | 0 | 0 | 0 | 0 | 0 | 0 |
| 3. Iš viso | | | | | | |
| 3 916 816 | 3 583 184 | 0 | 0 | 0 | 0 | 0“. |

Socialinės apsaugos ir darbo ministras Linas Kukuraitis